./data/phi0914/phi00145/phi0914.phi00145.perseus-lat1.xml
Titus Livius (Livy)
nomina deinde sunt				recitata principum Macedonum, quos cum liberis maioribus quam quindecim annos natis				praecedere in Italiam placeret   id, prima specie				saevom, mox apparuit multitudini Macedonum pro libertate sua esse factum  nominati				sunt enim regis amici purpuratique, duces exercituum, praefecti navium aut				praesidiorum servire regi humiliter, aliis superbe imperare adsueti;  praedivites alii, alii, quos fortuna non aequarent, his				sumptibus pares; regius omnibus victus vestitusque, nulli civilis animus, neque				legum neque libertatis aequae patiens   omnes igitur, qui in aliquis ministeriis				regiis, etiam qui in legationibus fuerant,				iussi Macedonia excedere atque in Italiam ire; qui non paruisset imperio, mors				denuntiata   leges Macedoniae dedit cum tanta cura,				ut non hostibus victis, sed sociis bene meritis dare videretur, et quas ne usus				quidem longo tempore, qui unus est legum corrector, experiendo argueret